Thriller 25

Προϊστορία

Ο Τζάκσον κυκλοφόρησε το έκτο στούντιο άλμπουμ του, το Thriller, στις 30 Νοεμβρίου 1982. Πουλώντας 100 εκατομμύρια αντίτυπα παγκοσμίως, το Thriller έγινε το καλύτερο σε πωλήσεις άλμπουμ στην ιστορία - το άλμπουμ ήταν το πρώτο στην ιστορία που είχε επτά top-ten singles. Η επιτυχία του Thriller έβαλε τον Τζάκσον στη ψηλότερη θέση της ποπ μουσικής, κάνοντας τον εικόνα της ποπ.
Ο Τζάκσον συζήτησε για πρώτη φορά το «δεύτερο κεφάλαιο» του Thriller στο Access Hollywood στα τέλη του 2006. Είπε ότι θα το συζητήσει με τον συνεργάτη του, will.i.am, αλλά δήλωσε, «Δεν το σκέφθηκα ποτέ αλλά θα το σκεφτώ καλά. Δεν το είχαμε συζητήσει αυτό, σε αυτό το επίπεδο, αλλά είμαι σίγουρος ότι θα το κάνουμε. Είναι καλή ιδέα». Ο will.i.am ήταν ο κύριος παραγωγός - η κυκλοφορία του άλμπουμ ανακοινώθηκε από την Epic Records στις 30 Νοεμβρίου 2007.

Κυκλοφορία

Το Thriller 25 κυκλοφόρησε σε CD και σε γραμμόφωνο. Μαζί με το αρχικό υλικό, κυκλοφόρησαν επτά νέα κομμάτια - μια νέα μπαλάντα ονόματι For All Time, η αφήγηση του Βίνσεντ Πράις και πέντε remixes μαζί με σύγχρονους καλλιτέχνες όπως τη Φέργκι και τον Akon. Συμπεριλαμβάνει επίσης ένα DVD μαζί με τρία βραβευμένα βίντεο, το υποψήφιο για Έμμι βίντεο για το Billie Jean από το Motown 25,  και ένα booklet με ένα μήνυμα από τον Τζάκσον. Το For All Time φαίνεται να χρονολογείται από το 1982, αλλά συχνά χρονολογείται στην εποχή του Dangerous. Παρόλο αυτά, μια νέα γέφυρα χρησιμοποιήθηκε για την κυκλοφορία του Thriller 25.
Στο iTunes Store, στο Zune Marketplace και στο Amazon MP3, μια Super Deluxe Edition μπορεί να αγοραστεί με επιπλέον υλικό από το Thriller: Special Edition, το Billie Jean (Underground Mix), ένα οργανικό mix του Thriller, μια επεκτατεμένη εκδοχή του Billie Jean και ένα digital booklet. Αντίτυπα αγοράζονται στο Target, στο Best Buy, στο Circuit City και στο Independent Music Stores στις ΗΠΑ, τα οποία περιέχουν επιπλέον κομμάτια: Billie Jean (Four On The Floor Club Mix), Thriller (Def Thrill Remix), Wanna Be Startin' Somethin' (Extended 12" Mix) και Billie Jean (Four On The Floor Radio Mix). Η Sony επίσης κυκλοφόρησε ένα fan pack με το Thriller 25 και το Number Ones.

Προώθηση

Για να βοηθήσει στην προώθηση του άλμπουμ, η ιστοσελίδα του Τζάκσον δημιούργησε λογαριασμούς σε ιστοσελίδες όπως MySpace και Facebook. Στις 3 Φεβρουαρίου 2008, μια διαφήμιση της  Sobe κυκλοφόρησε στον αέρα κατά τη διάρκεια του Super Bowl XLII, το οποίο παρακολουθούσαν 95 εκατομμύρια Αμερικανοί, με τη Ναόμι Κάμπελ και τις CGI σαύρες του Σάναμ Νάζαμ να χορεύουν υπό τους ρυθμούς του Thriller. Αυτό το βίντεο βγήκε ξανά στον αέρα κατά τη διάρκεια της τελετής των Γκράμμι στις 10 Φεβρουαρίου 2008. Στο Ηνωμένο Βασίλειο, το Odeon Cinemas κυκλοφόρησε δωρεάν παρακολούθηση του Thriller στις 8 Φεβρουαρίου και στις 9 Φεβρουαρίου 2008 και βγήκαν αρκετές διαφημίσεις για το άλμπουμ σε όλη την Ευρώπη.
Το The Girl Is Mine 2008 και το Wanna Be Startin' Somethin' 2008 ήταν τα πρώτα singles του άλμπουμ. Το The Girl Is Mine 2008 έφθασε στη 2η θέση στην Ιαπωνία, στην 3η θέση στο Μεξικό, στην 6η θέση στην Ολλανδία και στο top twenty σε πολλές χώρες της Ευρώπης. Το Wanna Be Startin' Somethin' 2008 έφθασε στην 3η θέση στη Σουηδία, στην 4η θέση στη Νέα Ζηλανδία, στην 8η θέση στην Αυστραλία, στη 10η θέση στη Γαλλία και στην 32η θέση στον Καναδά, αλλά είχε απογοητευτικά αποτελέσματα στην Αμερική. Αυτά ήταν τα πρώτα singles μετά το One More Chance το 2003. Το Beat It 2008 επίσης έλαβε θέσεις στα ευρωπαϊκά τσαρτ, φθάνοντας στην 26η θέση στην Ελβετία, στην 31η θέση στη Δανία, στη 43η θέση στη Σουηδία, στην 60η θέση στην Ιαπωνία, στην 74η θέση στη Γερμανία, στην 75η θέση στην Αυστρία και στην 77η θέση στον Καναδά. ενώ το Billie Jean 2008 έφθασε στην 91η θέση στη Γερμανία.

Κριτική

Το άλμπουμ, όπως και το αρχικό άλμπουμ Thriller, έλαβε θετικές γνώμες από τους κριτικούς. Όλες οι κριτικές σημειώνουν ότι το αρχικό άλμπουμ παραμένει απολαυστικό, 25 χρόνια μετά την κυκλοφορία του. Το Allmusic εξηγεί, «το Wanna Be Startin' Somethin' και το Billie Jean παραμένουν εντυπωσιακά στη φουτουριστική  funk τους και το Baby Be Mine...ακούγεται ακόμα θετικά λαμπρό». Το Rolling Stone έδωσε πέντε αστέρια από τα πέντε στο νέο άλμπουμ, ενώ στο αρχικό είχε δώσει τέσσερα λέγοντας: το «το Thriller [25] έχει τον Μάικλ Τζάκσον ως αισχρό (PYT), και πιο όμορφο και εύθραυστο (το Human Nature είναι τόσο ανοιχτό και γενναίο που κάνει το She's Out of My Life να φαίνεται ψεύτικο)».
Το MTV είπε, «είναι αρκετά σπάνιο να βλέπεις μια επανεκδοχή με τόσο σύγχρονη εκτέλεση όπως αυτό», και έδωσε θετικές γνώμες στα κομμάτια, αναφέροντας τα ως «ράβδους αργύρου». Το νέο υλικό έλαβε αρκετούς επαίνους, με τη μπαλάντα For All Time να περιγράφεται ως «απολύτως τέλεια» από το Allmusic. Το Rolling Stone περιέγραψε τη νέα εκδοχή του Wanna Be Startin' Somethin' ως «πραγματικό εξαιρετικό - ο Αkon κάνει το κομμάτι μπαλάντα σε πιάνο, αργοπορώντας τους εύκολα κρυμμένους στίχους». Το Pop Matters δήλωσε ότι η νέα εκδοχή του The Girl Is Mine είναι καλύτερη από την αρχική, χωρίς να χάσει κάτι από την αποχή του Πωλ ΜακΚάρτνεϊ. Ωστόσο, αρκετοί κριτικοί συμφωνούν ότι οι νέες εκδοχές δεν ήταν τόσο ενθαρρυντικές όπως οι αρχικές - αρκετοί δήλωσαν ότι έγιναν λάθος επιλογές στους τραγουδιστές. Το Allmusic σημείωσε, «για κάποιο λόγο οι καλλιτέχνες που έχουν το ίδιο ύφος με τον Τζάκσον, όπως Τζάστιν Τίμπερλεϊκ και Κρίς Μπράουν, δεν συμμετείχαν, αλλά ο Akon, η Φέργκι και ο will.i.am συμμετείχαν».

Εμπορική υποδοχή

Το Thriller 25 ήταν εμπορική επιτυχία, πουλώντας αρκετά καλά για επανέκδοση. Έφθασε στην 1η θέση σε 8 χώρες της Ευρώπης. Έφθασε στη 2η θέση στις ΗΠΑ, στην 3η θέση στο Ηνωμένο Βασίλειο και έφθασε στο top ten σε 30 χώρες. Το Thriller 25 έμεινε για τρεις εβδομάδες στην 1η θέση στη Γαλλία και 2 εβδομάδες στην 1η θέση στο Βέλγιο. Το άλμπουμ έγινε χρυσό σε 11 χώρες, συμπεριλαμβανομένου του Ηνωμένου Βασιλείου. Στην Πολωνία, το άλμπουμ έγινε χρυσό, καθώς έφθασε στην 6η θέση την ημέρα κυκλοφορίας του, η οποία είναι η καλύτερη θέση στα τσαρτ για άλμπουμ που είχε ο Τζάκσον στη Νορβηγία. Στη Γαλλία, το Thriller 25 έγινε δύο φορές χρυσό, και στην Πολωνία έγινε πλατινένιο.
Στις ΗΠΑ, το Thriller 25 έγινε το δεύτερο καλύτερο σε πωλήσεις άλμπουμ την εβδομάδα κυκλοφορίας τους, καθώς πώλησε 166.000 αντίτυπα, με διαφορά 14.000 αντίτυπα από το πρώτο καλύτερο σε πωλήσεις άλμπουμ. Δεν έλαβε θέση στο Billboard 200 επειδή ήταν επανέκδοση αλλά έφθασε στην 1η θέση (για 10 εβδομάδες) στο Pop Catalog Charts, με τις καλύτερες πωλήσεις σε αυτό το τσαρτ μετά τον Δεκέμβριο του 1996. Κατά τη διάρκεια του Χάλλογουϊν εκείνο τον Νοέμβριο, το Thriller 25 έμεινε για 11η εβδομάδα στην 1η θέση στις ΗΠΑ. Στις ΗΠΑ, το άλμπουμ πούλησε 688.000 αντίτυπα, και έγινε το καλύτερο σε πωλήσεις catalog album του 2008. Έως το 2009, το άλμπουμ πώλησε 774.000 αντίτυπα στις ΗΠΑ. Αυτές ήταν οι καλύτερες πωλήσεις του Τζάκσον από το Invincible (2001), το οποίο πώλησε 3 εκατομμύρια αντίτυπα παγκοσμίως σε 12 εβδομάδες.